ત્યારબાદ બંને વચ્ચે મુલાકાતો વધતી ગઈ. વિવેકે જ્યોતિ સાથે લગ્ન કરવાની પ્રપોઝલ મૂકી. પણ વિવેકના માતાપિતા તેમનો પુત્ર એચઆઇવી પોઝિટવ પાર્ટનર સાથે લગ્ન કરે તેવું ઇચ્છતાં નહોતા. પણ જ્યારે તેમણે જાણકારી મળી કે એચઆઇવી એક બિમારીથી વિશેષ કશું નથી અને સારવાર દ્વારા તેને નિયંત્રિત કરી શકાશે, ત્યારે તેણે જ્યોતિનો પુત્રવધુ તરીકે સ્વીકાર કરી લીધો હતો. આ લગ્ન પછી જ્યોતિની દુનિયા સંપૂર્ણપણે બદલાઈ ગઈ. જીવનમાં તેને પહેલી વખત પ્રેમ અને સ્વીકાર મળ્યો. જ્યોતિને જીવન પહેલી વખત જીવવા જેવું લાગ્યું.